stanford-oval/wikipedia huggingface dataset:
טום משרי
הערות שוליים

↑  סטטיסטיקות ה-NBA של משרי, באתר basketball-reference.com
↑  דירוג הגופיות שהופרשו על ידי הווריורס, באתר bleacherreport.com,‏ 29 במרץ 2012
1 2  Memories of war have had profound effect on Meschery, באתר japantimes.co,‏ 13 באוקטובר 2017
1 2  Love of poetry, books made Meschery unique in NBA, באתר japantimes.co,‏ 29 בספטמבר 2017
↑  סטטיסטיקות המכללות של משרי, באתר sports-reference.com
↑  רשימת הנבחרים בדראפט 1961, באתר basketball-reference.com
↑  סטטיסטיקות המשחק בין פילדלפיה לניו יורק, באתר basketball-reference.com
1 2  Eclectic Meschery has lived rich life in NBA, literature, באתר japantimes.co,‏ 15 בספטמבר 2017
↑  נבחרי דראפט ההרחבה 1967, באתר basketball-reference.com
↑  סטטיסטיקות האימון של משרי, באתר basketball-reference.com
| --- | --- |
בקרת זהויות :  ISNI: 0000 0000 4583 9556  LCCN: no98106984  VIAF: 24223099   WorldCat (עם VIAF): 24223099
טנרקאים

| טנרקאים |
| --- | --- |
 טנרק מצוי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שלייניים
על־סדרה:: אפרותריה
סדרה:: טנרקאים
שם מדעי
 Afrosoricida

טנרק לוטרה ענק, יונק מים זריז.
טנרקאים (שם מדעי: Afrosoricida) היא סדרת יונקי שליה קטנים, הקרובים לפילים, לשפניים ולחדפי פיל. בעבר הם נחשבו לאוכלי חרקים. הם חיים ביבשת אפריקה וכן באי מדגסקר.
בסדרה יש 51 מינים, ב-19 סוגים בשלוש משפחות: טנרקיים, מינים דמויי-קיפוד, חפרפזיים, שהם יונקי מדבר הדומים לחפרפרות ו"שוחים" בחול, בעזרת ראשם העבה, והפוטמוגליים, שהם יונקים מימיים דמויי לוטרה.
מיון

תת-סדרה Chrysochloridea
משפחה חפרפזיים (Chrysochloridae)
תת-סדרה Tenrecomorpha
סוג פלסיורקטרופוס (Plesiorycteropus) - נכחד
סוג Nanogale - נכחד
משפחה פוטמוגליים (Potamogalidae) - לעיתים נחשבת לתת-משפחה של טנרקיים
משפחה טנרקיים (Tenrecidae)
יוסי חורי

| --- | --- |

יוסי חורי (מימין) יחד עם שותפו לצמד הפרברים חגי רחביה, 2016
 לידה:  10 בינואר 1940 (בן 84) בגדאד, ממלכת עיראק 
 מוקד פעילות:  ישראל 
 שפה מועדפת:  עברית 
 כלי נגינה:  גיטרה
 
יוסי חורי (נולד ב-10 בינואר 1940) הוא זמר, מוזיקאי ומלחין ישראלי ומייסד צמד הפרברים.
ביוגרפיה

נולד בבגדאד. משפחתו עלתה לישראל ב-1943 בעקבות הפרהוד, וחזרה לעיראק לאחר חצי שנה. לאחר מכן, ב-1951, היא עלתה לישראל באופן סופי בעלייה ההמונית, והתיישבה בתל אביב. בשל קשיי שפה, לא למד חורי בבית ספר ממלכתי, אלא בסנט ג'וזף ביפו. חורי התקשה בלימודיו, נשר מבית הספר בגיל 17, והתגייס בגיל זה לצה"ל כאלחוטן. הוא לא קיבל הכשרה מוזיקלית ובמהלך שירותו הצבאי למד לנגן בגיטרה בעצמו. לאחר שירותו הצבאי עבד כמוכס בנמל יפו, עבודה ממנה פוטר תוך זמן קצר.
בגיל 20, בשנת 1960, הקים את צמד הפרברים יחד עם ניסים מנחם. בשנת 1977 החליף אורי הרפז את מנחם. בשנת 2015 החליף חגי רחביה את הרפז. הצמד ממשיך להופיע בכל רחבי הארץ.
חורי, המתגורר בתל אביב, הוא אסטרונום חובב, המתמחה בבניית טלסקופים ובצילום אסטרונומי. בת אחיינו היא הפעילה החברתית וחברת הכנסת לשעבר סתיו שפיר, שקיבלה את שמה מתוך השיר "ציפורים נודדות" (שבו הפזמון החוזר מתחיל במילים "זה היה עם בוא הסתיו") שבביצוע הצמד.
חורי גרוש ואב לבן ובת.
הערות שוליים

↑  על פי דבריו של יוסי חורי באלבום האוסף "המיטב", NMC, ‏ 2007
↑  צילומיו האסטרונומיים של יוסי חורי, באתר אוניברסיטת תל אביב
↑  הערב יהיו כאן | סתיו שפיר, ליטל שוורץ ועדן ועודד מנשה, בערוץ יוטיוב של כאן 11
| --- | --- |
בקרת זהויות :  NLI: 987007303516105171  ISNI: 0000 0004 0205 5320  VIAF: 297228192   WorldCat (עם VIAF): 297228192 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
יוסי ורטר

| --- | --- |
אין תמונה חופשית
 לידה:  20 באפריל 1960 (בן 64) 
 מדינה:  ישראל ישראל
 מעסיק:  הארץ, חדשות 
 פרסים והוקרה:  פרס סוקולוב (2019) 
 
יוסי ורטר (נולד ב-20 באפריל 1960) הוא עיתונאי ופרשן פוליטי ישראלי.
ביוגרפיה

ורטר החל את הקריירה העיתונאית שלו בשנת 1983, ככתב המשפטי של היומון "חדשות". בשנת 1992 זוכה בבית המשפט העליון מהרשעה בבית משפט מחוזי בקבלת דבר במרמה ופגיעה בזכות לפרטיות, לאחר שבמהלך סיקור פרשה משפטית פרסם בעיתון תמונה שהושגה בתחבולה.
ורטר סיקר עבור "חדשות" את הפוליטיקה הישראלית ואת הכנסת, ולאחר מכן שימש ככתב העיתון בלונדון ובניו יורק. בשנת 1989 פרסם ידיעה ממנה השתמע לכאורה כי חבר הכנסת מטעם מפלגת מולדת, יאיר שפרינצק, הציע בדיון בכנסת "להעמיס פליטים על משאיות ולשלחם מכאן... כדברי מצע מולדת". בעקבות תלונה שהגיש שפרינצק למועצת העיתונות בטענה כי הדברים מעולם לא נאמרו על ידו, טען ורטר שהדברים נכתבו במסגרת פרשנות לגיטימית שפורסמה בטעות כידיעה חדשותית. ועדת ברור של המועצה קבעה כי העיתון והכתב הפרו את תקנון האתיקה העיתונאית המחייבת דיוק בפרסום.
בסוף 1993, עם סגירת "חדשות", עבד שנתיים ככתב בתוכנית תחקירים של ערוץ 2.
החל מיולי 1996 משמש ורטר כפרשן הפוליטי הבכיר של העיתון "הארץ", ולו טור פרשנות פוליטית קבוע בעיתון של יום ששי, בו הוא מסקר את אירועי השבוע החולף. ב-2011 דחה הצעה להצטרף לעיתון "מעריב"..
סגנון הסיקור הפוליטי של ורטר מאופיין בשנינות ודימויים מקוריים. את מקור השראתו הוא מייחס לשיחות עם חבריו שמפרים ומזינים אותו. דוגמה לשנינות אופיינית ניתן למצוא בטור מה-28.12.18 שנכתב לאחר פיזור הכנסת העשרים: "..לאהוד ברק יש תוכנית בשביל גוש המרכז־שמאל. היא סדורה, מנומקת, הגיונית ובנויה לתלפיות. יש לה רק בעיה אחת: היא חיה במוחו, משייטת בין שתי ההמיספרות, השמאלית והימנית, מנותקת לחלוטין מן המתרחש בחוץ." ביולי 2022 תיאר את בנימין נתניהו כ"ראש ארגון הפשע המסוכן ביותר לישראל כיום".
בשנת 2019 קיבל את פרס סוקולוב על עבודתו העיתונאית
הערות שוליים

↑  ע"פ 2588/90 יוסי ורטר נ. מדינת ישראל, פ"ד מו (4) 712 באתר תקדין
↑  ח"כ יאיר שפרינצק נגד חדשות, ארכיון מועצת העיתונות, באתר הספרייה הלאומית
↑  בדרך כלל בעמוד 3 עם תקציר בעמוד הראשי
↑  דוד אברהם, דב אלפון בקרב בלימה: "יוסי ורטר, ארי שביט, עמוס הראל, אבי יששכרוף ואלוף בן נשארים", באתר nana10‏, 3 ביולי 2011
↑  "הארץ" מארח // שאלות ותשובות, יוסי ורטר: "למה אני מחבב את בנט והבעיה שלי עם לפיד", באתר הארץ, 8 באפריל 2014
↑   יוסי ורטר, נתניהו פחות חזק משהיה, אך מה שבאמת מטריד אותו הוא גורל שותפותיו לגוש, באתר הארץ, 28 בדצמבר 2018
↑   יוסי ורטר, במאפיה הביביסטית עושים לנו טובה גדולה, באתר הארץ, 4 ביולי 2022
↑   נתי טוקר, זוכי פרס סוקולוב לעיתונות 2019: רוני לינדר ויוסי ורטר מ"הארץ-TheMarker", באתר TheMarker‏, 22 במאי 2019
| --- | --- |
בקרת זהויות :  GND: 1180966317  VIAF: 1155343832806311454   WorldCat (עם VIAF): 1155343832806311454
טום מרסייה

| --- | --- |

 לידה:  30 בנובמבר 1993 (בן 30) ישראל
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין 
 פרופיל ב-IMDb
 
טום מרסייה (נולד ב-30 בנובמבר 1993) הוא שחקן קולנוע ישראלי, מוכר בעיקר בשל תפקידו בסרט הקולנוע "מילים נרדפות".
ביוגרפיה

מרסייה נולד ב-30 בנובמבר 1993 בתל אביב, בנם של  היהלומנית והדוגמנית רונית זילברשטיין ומישל מרסייה, מעצב שיער ויזם.  
בוגר מגמת תיאטרון של תיכון חדש הרצליה ולימודי משחק בבסטודיו למשחק יורם לוינשטיין שבעירו. במסגרת לימודיו שיחק במחזות "פדרה מאוהבת" ו"אגדות מיערות וינה".
הופעת הבכורה הקולנועית שלו הייתה בשנת 2019 עם התפקיד הראשי בסרט הקולנוע "מילים נרדפות". בבימויו של הבמאי הישראלי נדב לפיד, שגילה אותו כתלמיד תיאטרון. בסרטו החצי-אוטוביוגרפי של לפיד הוא מגלם את יואב, צעיר ישראלי שהגיע זה עתה לפריז עם ציפיות גבוהות והוא מנסה להיפטר מהלאומיות שלו בהקדם האפשרי. יואב זונח לחלוטין את העברית, את ההיסטוריה של מולדתו ומנתק כל קשר עם משפחתו בישראל. בדומה לדמותו הקולנועית, מרסייה לימד את עצמו צרפתית, עבר לפריז וניתק כל קשר עם ישראל לקראת צילומי הסרט. הופעתו בסרט זה זיכתה אותו במועמדות לפרס אופיר בקטגוריית השחקן הראשי הטוב ביותר ולפרס לומייר בקטגוריית השחקן המבטיח ביותר.
בשנת 2020 מרסייה הופיע בסדרת הטלוויזיה "We Are Who We Are (אנ')" של HBO בתפקיד ג'ונתן.
בשנת 2023 שיחק לצד רומן דוריס בסרט ההרפתקאות הצרפתי "ממלכת החיות" (אנ') שביים תומא קאייה (אנ').
חיים אישיים

מרסייה גדל בהרצליה והוא מתגורר בפריז מאז 2018.
פילמוגרפיה > קולנוע

| שנה | סרט | תפקיד | הערוות |
| --- | --- | --- | --- |
| 2019 | מילים נרדפות | יואב |  |
| 2022 | My Night | אלכס |  |
| 2023 | החיה שבג'ונגל (אנ') | ג'ון מרצ'ר |  |
| 2023 | ממלכת החיות (אנ') | פיקס |  |
| TBA | Darkest Miriam | ג'נקו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2020 | אנחנו מי שאנחנו (אנ') | ג'ונתן קריצ'בסקי | 6 פרקים |
| 2021 | La Corde | ג'וזף | 3 פרקים |
הערות שוליים

1 2  יוני בינרט, "נעמדתי עירום מול הצוות והודעתי: 'עכשיו מתחילים את החזרות'", באתר ynet, 2 במרץ 2021.
↑  "tom__mercier". ispics.com.
↑  Synonyms. (אורכב 14.02.2019 בארכיון Wayback Machine) In: radioeins.de. Abgerufen am 15. Februar 2019.
↑  Jay Weissberg: Berlin Film Review: 'Synonyms'. In: Variety, 13. Februar 2019.
↑  Presseheft zum Film Synonyms, S. 7 (PDF-Datei, 453 KB).
↑  "2019 Ophir Award nominations for Israeli film prizes announced". The Jerusalem Post | JPost.com.
↑  "25e ceremonie des lumieres de la presse internationale : les nominations" (PDF). Académie des Lumières.
| --- | --- |
בקרת זהויות :  GND: 1176173340  LCCN: no2020057620  NKC: xx0258266  SUDOC: 238478394  VIAF: 5154865841459941264   WorldCat (עם VIAF): 5154865841459941264
יובל פרייליך

יובל שלום פרייליך (נולד ב-24 בינואר 1995) הוא סייף ישראלי המתחרה בסגנון הדקר, אלוף אירופה (2019).
ביוגרפיה

פרייליך נולד בישראל בשנת 1995 לגבי ורחל שעלו מאוסטרליה. הוא גדל במשפחה דתית לצד שלושה אחים ושתי אחיות. בשנת 2000 עברה משפחתו להתגורר באוסטרליה למשך מספר שנים בעקבות עבודתו של אביו. לאחר שחזר מאוסטרליה בשנת 2004, הוא התגורר עם משפחתו בנווה דניאל. פרייליך למד בתיכון הרטמן בירושלים ואת שירותו הצבאי העביר במעמד של ספורטאי מצטיין. לאחר שירותו הוא למד באוניברסיטה הפתוחה בנתניה ובמרכז הבינתחומי הרצליה, שם סיים בהצטיינות את לימודיו במשפטים וממשל.
קריירה

פרייליך החל להתאמן בסיף בגיל 5 בעקבות צפייה בתחרויות הסייף באולימפיאדת סידני, בעת שהתגורר עם משפחתו באוסטרליה. לאחר שחזר לארץ, הוא התאמן במועדון 'מכבי ירושלים'. בשנת 2010 עבר להתחרות במועדון 'הפועל כפר סבא' תחת הדרכתו של המאמן אוהד בלווה. בשנת 2008, לאחר שזכה באליפות ישראל עד גילאי 13, הגישו פרייליך ואביו עתירה לבג"ץ בטענה שאיגוד הסייף הישראלי מפלה את פרייליך בכך שתחרויות רשמיות נערכות בשבת ומכיוון שהוא ספורטאי שומר מצוות נמנע ממנו להשתתף בתחרויות ולהישלח לאחר מכן לתחרויות בינלאומיות. בג"ץ הוציא צו זמני לטובת פרייליך וקבע שבמידה ולא יינתן לו להתחרות במוצאי שבת הוא יזכה בניצחונות טכניים בכל הקרבות בהם נמנע ממנו להשתתף. לאחר כשנתיים פקע הצו ופרייליך החל להתחרות גם בשבתות.
בשנת 2010 זכה במדליית ארד באליפות העולם לקדטים שנערכה באזרבייג'ן. באותה שנה זכה כחלק מנבחרת ישראל לנוער במדליית כסף באליפות אירופה לנוער. בשנת 2011 זכה במדליית זהב באליפות אירופה לקדטים שנערכה בקלגנפורט, אוסטריה. בחודש ינואר 2012 זכה פרייליך במדליית זהב באליפות ישראל. בחודש מרץ אותה שנה השתתף באליפות אירופה לקדטים ונוער שנערכה בפורץ', קרואטיה וזכה במדליית כסף בקטגוריית הקדטים ובמדליית ארד בקטגוריית הנוער. באפריל אותה שנה זכה פרייליך במדליית זהב באליפות העולם לקדטים שהתקיימה במוסקבה. בשנת 2014 זכה פרייליך במדליית זהב באליפות אירופה לנוער שנערכה בישראל.
בחודש מרץ 2015 זכה במדליית זהב שנייה ברציפות באליפות אירופה לנוער שנערכה במריבור, סלובניה. ביוני אותה שנה השתתף פרייליך באליפות אירופה לבוגרים וסיים במקום ה-12, מה שהספיק לקריטריון הישראלי לאולימפיאדת ריו. לאחר מכן גבר פרייליך בהתמודדות מול עידו הרפר על הכרטיס הישראלי לתחרות ההזדמנות האחרונה לקראת האולימפיאדה אך נוצח בשמינית הגמר ולא השתתף באולימפיאדה זו. בפברואר 2016 הוא התחרה בטורניר מסדרת גביע העולם לבוגרים שנערך בוונקובר, קנדה וזכה במדליית ארד בתחרות הדקר האישית. בחודש מאי אותה השנה הוא זכה במדליית כסף באליפות אירופה עד גיל 23 שנערכה בפלובדיב שבבולגריה. בפברואר 2019, התחרה פרייליך בטורניר גביע העולם בוונקובר שבקנדה וזכה במדליית כסף עם נבחרת ישראל בקטגוריית הדקר הקבוצתית. זוהי הייתה המדליה הראשונה של נבחרת ישראל בתחרות מסבב גביע העולם השנתי.
כיום מתאמן פרייליך בבית הלאומי למצוינות בספורט - מכון וינגייט, ובמקביל במועדון הסיוף בתל אביב.
קריירה > אלוף אירופה

באליפות אירופה 2019 שנערכה בדיסלדורף, זכה פרייליך במדליית הזהב והפך לסייף הישראלי הראשון שזוכה בתואר האירופי. את שלב הבתים סיים פרייליך עם ארבעה ניצחונות ושני הפסדים. בשלב 64 האחרונים הוא ניצח בתוצאה 11:15 את פליפ מארש הבריטי, בשלב 32 האחרונים הוא ניצח בתוצאה 15:12 את גבריאל צ'ימיני האיטלקי ובשלב שמינית הגמר הוא ניצח בתוצאה 15:14 את וולודימיר סטנקביץ' האוקראיני. בשלב רבע הגמר פרייליך ניצח בתוצאה 15:12 אוקראיני נוסף בשם בוגדאן ניקישין ובחצי הגמר הוא ניצח בתוצאה 15:8 את יירי בראן הצ'כי. בשלב הגמר, התמודד פרייליך מול סגן האלוף האולימפי, אנדריאה סנטארלי האיטלקי. הסיבוב הראשון היה שקול והסתיים בשוויון 3:3. בסיבוב השני פרייליך תקף והפעיל יותר לחץ על יריבו ועלה ליתרון 7:11. בסיבוב השלישי הוא שמר על יתרונו וניצח בתוצאה 15:9. באותה האליפות, פרייליך גם התחרה יחד עם הנבחרת הישראלית בקטגוריה הקבוצתית, שם הודחו בשלב שמינית הגמר מול פולין.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באליפות אירופה שנערכה ביוני 2022 באנטליה סיים פרייליך במקום 41 בתחרות האישית ובתחרות הקבוצתית זכה במדליית הכסף יחד עם חבריו לנבחרת ישראל: עידו הרפר, גרגורי בסקין ויונתן כהן.
ב-31 בינואר 2024 זכה פרייליך במדליית זהב בתחרות הגראנד פרי בדוחה שבקטאר תוך הופעה מרשימה וניצחונות על האלוף האולימפי המכהן וסייפים נוספים בטופ העולמי, מה שקידם אותו משמעותית למשחקים האולימפיים בפריז 2024 . ובזכות שתי התחרויות שלאחר מכן הבטיח את מקומו במשחקים האולימפיים בפריז 2024 ובזאת הוא סייף הדקר גברים הישראלי הראשון שהצליח להעפיל למשחקים האולימפיים.
במשחקים האולימפיים הודח פרייליך מהתחרות אחרי שהפסיד 15:13 ליריבו האיטלקי, אנדראה סנטרלי.
טום מלצ'ו

תומאס "טום" אנדרו מלצ'ו (באנגלית: Thomas "Tom" Andrew Malchow; נולד ב-18 באוגוסט 1976) הוא שחיין עבר אמריקאי. אלוף אולימפי ושיאן עולם במשחה 200 מטר פרפר.
ביוגרפיה

טום מלצ'ו נולד בסיינט פול, מינסוטה. בתיכון הוא למד בפנימיה צבאית של סנט תומאס, ליד עיר מגוריו. שחה באוניברסיטת מישיגן תחת הדרכתו של ג'ון אורבנצ'ק, לצידם של אלופים אולימפיים ואלופי עולם כטום דולאן, אריק ניימסניק, כריס תומפסון, גוסטבו בורג'ס (ברזיל) ומרסל ואודה (הולנד).
באוניברסיאדה שנערכה בפוקואוקה, יפן בשנת 1995 זכה מלצ'ו במדליית זהב במשחה ל-200 מטר פרפר בתוצאה של 2:00.78 דקות.
במשחקים הפאן אמריקאיים שנערכו במאר דל פלאטה, ארגנטינה בשנת 1995 זכה מלצ'ו במדליית כסף במשחה ל-200 מטר פרפר בתוצאה של 2:00.49 דקות, אחרי השחיין נלסון מורה מוונצואלה (2:00.38 דקות).
באולימפיאדת אטלנטה (1996) זכה מלצ'ו במדליית כסף במשחה ל-200 מטר פרפר בתוצאה של 1:57.44 דקות, אחרי המנצח שיאן העולם דניס פנקראטוב מאוקראינה שקבע שיא אולימפי חדש (1:56.51 דקות)
ולפני סקוט גודמן מאוסטרליה (1:57.48 דקות).
באליפות הפאן פסיפיק בשחייה שנערכה בפוקואוקה, בשנת 1997 זכה מלצ'ו בשתי מדליות. מדליית כסף במשחה ל-200 מטר פרפר בתוצאה של 1:57.71 דקות אחרי בן ארצו אוגאר טאנר (1:57.35 דקות) ובמדליית זהב במשחה שליחים 4x200 מטר חופשי בתוצאה של 7:13.99 דקות.
באליפות העולם בשחייה שנערכה בפרת', אוסטרליה בשנת 1998 זכה מלצ'ו במדליית ארד במשחה ל-200 מטר פרפר בתוצאה של 1:57.26 דקות, אחרי המנצחים דניס סילאנטייב מאוקראינה (1:56.61 דקות) ופרנק אספוזיטו מצרפת (1:56.77 דקות). בנוסף, הוא סיים במקום החמישי במשחה ל-200 מטר חופשי בתוצאה של 1:50.05 דקות, המנצח היה מייקל קלים מאוסטרליה (1:47.41 דקות) ובמקום החמישי במשחה ל-4x200 מטר חופשי בתוצאה של 7:19.97 דקות, אחרי המנצחים מאוסטרליה (7:12.48 דקות).
באליפות הפאן פסיפיק בשחייה שנערכה בסידני, בשנת 1999 זכה מלצ'ו במדליית זהב במשחה ל-200 מטר פרפר בתוצאה של 1:55.41 דקות.
מלצ'ו קבע את שיאו העולמי ב-17 ביוני 2000, בשארלוט. זמנו היה 1:55.18 דקות, שיפור לשיאו של פנקראטוב (1:55.22 דקות) לאחר 5 שנים.
אולימפיאדת השיא

אל אולימפיאדת סידני (2000) הגיע מלצ'ו כשיאן עולם. במשחקים עצמם הוא זכה במדליית זהב במשחה ל-200 מטר פרפר בשיא אולימפי חדש השלישי שלו, בזמן של 1:55.35 דקות, לפני אלוף העולם סילאנטייב (1:55.76 דקות) וג'סטין נוריס מאוסטרליה (1:56.17 דקות). במקום החמישי סיים מי שעתיד לכבוש את השחייה העולמית השחיין בן ה-15 מייקל פלפס (1:56.50 דקות). בשלב המוקדמות קבע מלצ'ו שיא אולימפי חדש בתוצאה של 1:56.25 דקות. לאחר מכן בשלב חצי הגמר שיפר מלצ'ו שוב את התוצאה והעמיד אותה על 1:56.02 דקות.
ב-30 במרץ 2001 נשבר שיאו העולמי של מלצ'ו על ידי פלפס והועמד על תוצאה של 1:54.92 דקות.
באליפות העולם בשחייה שנערכה בפוקואוקה, בשנת 2001 זכה מלצ'ו במדליית כסף במשחה ל-200 מטר פרפר בתוצאה של 1:55.28 דקות, אחרי המנצח בן ארצו פלפס (1:54.58 דקות) ולפני אנטולי פוליאקוב מרוסיה (1:55.68 דקות) ואספוזיטו (1:55.71 דקות). בשלב חצי הגמר סיים מלצ'ו במקום הראשון בצוותא עם אספוזיטו בתוצאה של 1:55.03 דקות.
במשחקי הרצון הטוב שנערכו בבריסביין, אוסטרליה בשנת 2001 זכה מלצ'ו במדליית זהב במשחה ל-200 מטר פרפר בתוצאה של 1:55.27 דקות ובמדליית ארד קבוצתית.
במשחקים הפאן פסיפיים שנערכו ביוקוהמה, יפן בשנת 2002 זכה מלצ'ו במדליית זהב במשחה ל-200 מטר פרפר בתוצאה של 1:55.21 דקות, לפני פלפס (1:55.41 דקות).
באליפות העולם בשחייה שנערכה בברצלונה, ספרד בשנת 2003 זכה מלצ'ו במדליית ארד במשחה ל-200 מטר פרפר בתוצאה של 1:55.66 דקות, אחרי המנצחים בן ארצו פלפס (1:54.35 דקות) ויאמאמוטו טאקאשי מיפן (1:55.52 דקות) ולפני סטפן פארי מבריטניה (1:56.10 דקות). בשלב חצי הגמר סיים מלצ'ו במקום השני בצוותא עם פארי בתוצאה של 1:55.90 דקות.
באולימפיאדת אתונה (2004) שימש מלצ'ו כקפטן נבחרת השחייה האמריקאית. הוא לא הצליח להגן על תוארו וסיים רק במקום השמיני במשחה ל-200 מטר פרפר בתוצאה של 1:57.48 דקות. המנצח היה פלפס שקבע שיא אולימפי חדש (1:54.04 דקות).
תארים

מלצ'ו קבע פעם אחת שיא עולם במשחה ל-200 מטר פרפר, שיא שהחזיק מעמד 9 חודשים וחצי עד שנישבר על ידי פלפס.
מלצ'ו זכה ב-5 תוארי אליפות ארצות הברית בשחייה.
ראו גם

התפתחות שיא העולם במשחה ל-200 מטר פרפר
הערות שוליים

↑  WORLD STUDENT GAMES (UNIVERSIADE) - SWIMMING AND DIVING (MEN)‎, באתר gbrathletics
↑  PAN AMERICAN GAMES - SWIMMING AND DIVING, באתר gbrathletics
↑  PAN PACIFIC SWIMMING CHAMPIONSHIPS, באתר gbrathletics
↑  GOODWILL GAMES - SWIMMING AND DIVING, באתר gbrathletics
יוהנה מאוסטריה, הדוכסית הגדולה של טוסקנה

יוהאנה, ארכידוכסית אוסטריה (24 בינואר 1547 – 11 באפריל 1578), הייתה בתו של פרדיננד הראשון, קיסר האימפריה הרומית הקדושה ואשתו של פרנצ'סקו הראשון דה מדיצ'י, הדוכס הגדול של טוסקנה.
ביוגרפיה

יוהאנה נולדה ב-24 בינואר 1547 בפראג, לפרדיננד הראשון, מלך בוהמיה והונגריה, ולאנה, נסיכת בוהמיה והונגריה בתו של אולסלו השני, מלך בוהמיה והונגריה ואן דה פואה. זמן קצר לאחר לידתה מתה אמה אנה, נסיכת בוהמיה והונגריה, ואילו אחותה הגדולה אליזבת, מלכת פולין מתה שנתיים קודם לידתה.
ב-18 בדצמבר 1565 התחתנה יוהאנה בפירנצה עם פרנצ'סקו דה מדיצ'י, נסיך פירנצה, בטקס מרשים וחגיגות גדולות. אולם הנישואים לא היו מוצלחים, ובעלה פרנצ'סקו התעלם ממנה בדרך כלל, ואילו אזרחי פירנצה שנאו אותה עקב מוצאה האוסטרי. חמיה קוזימו הראשון דה מדיצ'י, הדוכס הגדול של טוסקנה התחשב בה, ונתן לה אגף בפאלאצו וקיו. ליוהאנה נולדו במהלך השנים שבעה ילדים, שש בנות, מהן רק שתיים הגיעו לבגרות ואחת, אנה, שנפטרה בגיל 15, ובן, פיליפו, שסבל מפגיעה מוחית מולדת (הידרוצפלוס) ומת בגיל חמש. מכיוון שלא היה לה בן זכר שימשיך את השושלת, העדיף בעלה פרנצ'סקו את פילגשו ביאנקה קאפלו, שילדה לו בשנת 1576 בן - אנטוניו.
ב-10 באפריל 1578 בעת שהייתה בהריון שמיני, נפלה יוהאנה במדרגות וילדה בן מת, ולמחרת מתה כתוצאה מהנפילה. לאחר מותה התחתן פרנצ'סקו עם ביאנקה קאפלו, ולאחר מותו ירש אותו אחיו פרדיננדו הראשון דה מדיצ'י, הדוכס הגדול של טוסקנה.
משפחתה

ב-18 בדצמבר 1565 התחתנה יוהאנה עם פרנצ'סקו הראשון דה מדיצ'י, הדוכס הגדול של טוסקנה, ממנו היו לה 7 ילדים:
אלאונורה דה מדיצ'י (1567–1611), התחתנה עם וינצ'נצו הראשון גונזאגה, דוכס מנטובה
רומולה דה מדיצ'י (1568)
אנה דה מדיצ'י (1569–1584)
איזבלה דה מדיצ'י (1571–1572)
לוקרציה דה מדיצ'י (1572–1574)
מארי דה מדיצ'י (1575–1642), התחתנה עם אנרי הרביעי, מלך צרפת
פיליפו דה מדיצ'י (1577–1582), סבל מהידרוצפלוס ומת בילדותו
יוסי וסרמן

| --- | --- |

יוסי וסרמן
 לידה:  1943 (בן 81 בערך) רומניה 
 מדינה:  ישראל 
 
יוסי וסרמן (נולד ב-1943) הוא איש חינוך ומנהיג ארגון עובדים ישראלי. שכיהן בשנים 2002–2016 כמזכ"ל הסתדרות המורים. הורשע בעבירות של מרמה והפרת אמונים, שיבוש מהלכי משפט, פגיעה בפרטיות והטרדת עד, ונגזרו עליו 4 חודשי מאסר בפועל.
ביוגרפיה

וסרמן נולד ברומניה בשנת 1943, עלה לישראל, גדל ולמד בתל אביב ובלוד. בשנת 1965, החל לעבוד כמורה בבית הספר הממלכתי א' על שם ויצמן בלוד, שם גם למד בילדותו.
בשנת 1967 מונה לסגן מנהל בית הספר, ולאחר שנתיים נוספות, בהיותו בן 26, מונה לתפקיד מנהל בית הספר היסודי במושב פדיה, אותו ניהל במשך כארבע שנים במקביל להתנדבות בכלא רמלה בו לימד בערבים את אסירי בית הכלא.
בשנת 1973, החל לנהל את בית הספר עירוני י"ב (בית ספר "הבנים" בשמו הנוכחי). וסרמן ניהל את בית הספר במשך 20 שנים עד שנת 1993.
בשנת 1971 החל את עבודתו בהסתדרות המורים.
ביוגרפיה > הסתדרות המורים

בשנים 1971 ועד שנת 2002 כיהן כיו"ר סניף רמלה לוד של הסתדרות המורים, בשנים 1985–1992 ניהל את קרנות ההשתלמות של הסתדרות המורים.
החל משנת 1992, ובמשך עשר שנים, ניהל את מערך הכספים בהסתדרות המורים, וכיהן כיו"ר אגף הכספים. בשנת 2002 מונה למזכ"ל הסתדרות המורים.
במסגרת הסתדרות המורים הוביל את הקמת המינהל הכלכלי לרווחת עובדי ההוראה, חברי הסתדרות המורים. כמו כן הוביל את המאבק בדו"ח ועדת דוברת, ופעל בניסיון לצמצום פיטורי מורים המוניים בתקופת שרת החינוך לימור לבנת. בנוסף, וסרמן שותף ברפורמה המוסכמת במערכת החינוך – "אופק חדש" - ויישומה במערכת החינוך בישראל.
ב-7 בדצמבר 2016 הגישה פרקליטות מחוז תל אביב כתב אישום נגד וסרמן, שבו הוא מואשם בלקיחת שוחד, סחיטה באיומים שהביאה לידי מעשה, מרמה והפרת אמונים, פגיעה בפרטיות, שיבוש מהלכי משפט והטרדת עד. בעקבות הגשת כתב האישום התפטר וסרמן מתפקידו כמזכ"ל הסתדרות המורים. ב-3 באוקטובר 2017 הורשע לפי הודאתו בעבירות של מרמה והפרת אמונים, שיבוש מהלכי משפט, פגיעה בפרטיות והטרדת עד. ב-19 באוקטובר נגזרו עליו 4 חודשי מאסר בפועל.
הערות שוליים

↑  ניצן כהן, ‏לאחר הגשת כתב האישום: מזכ"ל הסתדרות המורים התפטר, באתר גלובס, 8 בדצמבר 2016
↑   טלי חרותי-סובר, מזכ"ל הסתדרות המורים לשעבר יוסי וסרמן הורשע במרמה והפרת אמונים, באתר TheMarker‏, 3 באוקטובר 2017
| --- | --- |
בקרת זהויות :  NLI: 987007433197305171  VIAF: 14148874699849622865   WorldCat (עם VIAF): 14148874699849622865
יובל פרס

| --- | --- |

 לידה:  5 באוקטובר 1963 (בן 60) ירושלים 
 ענף מדעי:  תורת ההסתברות, מדעי האינפורמציה, אנליזה מתמטית, תורה ארגודית, מדעי המחשב 
 מקום לימודים:  האוניברסיטה העברית בירושלים 
 מנחה לדוקטורט:  הלל פורסטנברג 
 מוסדות:  מיקרוסופט  אוניברסיטת קליפורניה בברקלי 
 תלמידי דוקטורט:  Bálint Virág, אסף נחמיאס, Yun Long, Ron Peled, Lionel Levine, Stephanie Somersille, Yael Dekel, Tonći Antunović, Subhroshekhar Ghosh, Laura Elisa Celis, Weiyang Ning, J. Ben Hough, Gábor Pete, נעם ברגר, Jian Ding, Elchanan Mossel, Manjunath Krishnapur, David Asher Levin, Şerban Nacu, Nate Harvey, Alan Hammond, Alex Lin Zhai 
 פרסים והוקרה:  פרס דיוויד רובינס (2011)  עמית האגודה האמריקאית למתמטיקה (2013)  פרס לואב (2001)  פרס רולו דייוידסון (1995)  עמית המכון לסטטיסטיקה מתמטית (2008) 
 yuvalperes.com
 
יובל פרס (באנגלית: Yuval Peres; נולד ב-5 באוקטובר 1963 בירושלים) הוא מתמטיקאי ישראלי, לשעבר פרופסור למתמטיקה באוניברסיטת קליפורניה בברקלי וראש הקבוצה למתמטיקה יישומית במרכז המחקר של מיקרוסופט. מחקריו עוסקים בתורת ההסתברות, שרשרת מרקוב, תורת האינפורמציה ותורת המשחקים.
קורות חיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יובל פרס נולד בירושלים וגדל ברמת השרון. הוא בנו של יוחנן פרס, פרופסור לסוציולוגיה באוניברסיטת תל אביב. הוא סיים דוקטורט בשנת 1990 באוניברסיטה העברית בירושלים בהנחיית הלל פורסטנברג ובשנת 1993 החל ללמד באוניברסיטת קליפורניה בברקלי. בין השנים 2006 עד 2018 עבד בחטיבת המחקר של מיקרוסופט. בשנת 2019 הואשם פרס בהטרדה מינית על ידי מספר מדעניות.
פרסים

1995 - פרס רולו דוידסון
2001 - פרס לואב
2011 - פרס דייוויד רובינס.
פעילות ציבורית

2012 - נבחר לעמית של האגודה האמריקאית למתמטיקה.
2016 - נבחר לחבר האקדמיה הלאומית למדעים של ארצות הברית.
מספריו (באנגלית)

Brownian Motion, Cambridge University Press, 2010.
Markov chains and mixing times, AMS Bookstore, 2009.
Game Theory, Alive, AMS Bookestore, 2017 (נכתב יחד עם אנה קרלין)
הערות שוליים

↑  רבקה בין-וולס, Yuval Peres, math professor with series of sexual misconduct allegations levied against him, gives lecture at UC Davis, באתר The Californian Aggie, ‏‏5 בדצמבר 2019 (באנגלית)
| --- | --- |
בקרת זהויות :  NLI: 987007605253105171  BnF: cb13747209z (data)  dblp: 31/3175  GND: 121404420  ISNI: 0000 0001 1628 7155  LCCN: n99830878  MGP: 22523  NKC: xx0220266  NTA: 189603607  SUDOC: 06701867X  VIAF: 42019969   WorldCat (עם VIAF): 42019969 
ערך זה הוא קצרמרבנושא אישים ובנושא מתמטיקה. אתם מוזמנים לתרום לוויקיפדיה ו.
יוסי ורדי (ראש מועצה)

יוסי ורדי בילדותו, שנות ה-50 של המאה ה-20
יוסי ורדי במרכז בכנס "הולך ונעלם: תקוות וקשיים בשיקום נהר הירדן" שהתקיים במכללת כנרת בעמק הירדן ב-16 בנובמבר 2011. מימינו פרופסור ישעיהו בר-אור, משמאלו דליק ווליניץ
יוסי ורדי (נולד ב-26 בדצמבר 1948) הוא ראש המועצה האזורית עמק הירדן לשעבר, תפקיד בו כיהן בין השנים 2002–2015.